Document ID: /roh_data/filtered/fineweb-2-filterrobots_roh.jsonl.gz/17980

Exteriur - Pestgà 118 pestgaders giu dal glatsch en Sibiria
Ina squadra da salvament russa ha gidà a 118 pestgaders bloccads sin in toc da glatsch. Els pestgavan sin il lai da fermada da Beresowskoje en vischinanza da Krasnojarsk en Sibiria, ch’il toc è vegnì liber dal glatsch franc.
Il glatsch haja sa muventà radund 250 meters davent da la riva annunzia l'agentura da novitads Interfax. Ils umens sajan tuts en gamba suenter il salvament.
Ir a pestgar sin il glatsch fan milliuns d'umens russ per curturella. Perquai ston ils gidanters mintga primavaira ir a pestgar ils pestgaders giu da tocs da glatsch che lieuan. Per gronda part n’han quests cas d’urgenza betg consequenzas pli grevas.